Marco Sørensen starter forrest i weekendens formel 3-løb i Belgien.

Marco Sørensen var den hurtigste i tidtagningen på Spa-banen i Belgien. I weekenden køres det tyske formel 3-mesterskab i Belgien, og med en margin på bare 1,30 sekunder ned til nummer to, kan Marco Sørensen starte som den forreste i rækken. - Vi havde et lille teknisk problem med bilen i warm-up her til morgen, så derfor fik jeg ikke så mange omgange som ønsket. I går var det første gang, jeg prøvede en Formel 3 bil på Spa. Så set i det lys, at de fleste af mine nærmeste konkurrenter have en to-dages test her for en måned siden, så kan jeg vist godt være tilfreds med resultatet, skriver den 20-årige nordjyde i en pressemeddelelse. Det tyske formel 3-mesterskab er ikke noget ligegyldigt mesterskab. Tidligere har selveste Michael Schumacher vundet mesterskabet.